Lietuvos vyriausybės finansuojami mokslinio tyrimo darbai 1998-2003m.

1. Mokslo šaka: istorija.

2. Mokslinio tyrimo programos pavadinimas: **Lietuvos konfesinė kultūra XIX-XXa. (tarp universalizmo ir tautiškumo)**.

3. Programos vadovas: dr. Regina Laukaitytė, pavaduotojas dr. Vytautas Jogėla.

4. Mokslinės programos pirmasis etapas pradedamas 1998m., numatomas baigti iki 2003m. Paskui, remiantis atliktais tyrimais, ketinama analizuojamų problemų spektrą plėsti.

5. Programos tikslas yra analizuoti XIX-XXa. Lietuvos bažnytinių institucijų raidos problemas, išryškinti jų įtaką visuomenės modernėjimui bei sąsajas su Vakarų Europos kultūra: konfesinės inteligentijos pasirinkimo tarp universaliosios tarnystės ir integracijos į bundančios demokratinės visuomenės gyvenimą dilemą, tautinių aspiracijų motyvus, socialinio bei kultūrinio dvasininkijos užsiangažavimo, valstybės ir Bažnyčios santykių aspektus.

6. XIX-XXa. Lietuvos Katalikų Bažnyčios ir kitų konfesijų raida bei jų įtaka visuomenės modernėjimui iki šiol analizuota tik pavienių istorikų, apsiribojusių gana siaura atskirų klausimų problematika, darbuose. Mat šią tematiką sovietmečiu laisvai ir objektyviai galėjo analizuoti tik išeivijos ir užsienio istorikai, kuriems pagrindiniai šio laikotarpio Lietuvos bažnyčių istorijos šaltiniai nebuvo prieinami. Tuo tarpu Naujųjų ir Naujausiųjų laikų bažnyčių patirtis yra būtina sąlyga suvokti ne tik XIX - XXa. visuomenės bei kultūros raidą, tačiau ir politinę krašto istoriją.

7-8. Visi programoje dalyvaujantys mokslininkai yra pasiruošę tyrinėjimams, susipažinę su archyvų šaltiniais (ne tik Lietuvoje, bet ir Rusijoje, Lenkijoje, kai kurie - net Vatikane ir Prancūzijoje), parašę minėto laikotarpio Bažnyčios istorijai skirtų monografijų ir straipsnių, dalyvavę Lietuvos bei tarptautinėse mokslinėse konferencijose.

9. Svarbiausi tyrimai, kuriuos numatoma atlikti:

XIXa. katalikiškosios kultūros skleidimosi Lietuvos demokratiniuose sluoksniuose, dvasininkijos socialinių, kultūrinių aspiracijų bei tautinio užsiangažavimo problemos bus tiriamos analizuojant dvasinės inteligentijos ugdymo institucijų istoriją bei vėlesnę jų auklėtinių veiklą. **A. Katilius,** tirdamas temą “Seinų kunigų seminarijos auklėtiniai (dvasinės inteligentijos aspiracijos 1826-1915)”, dvasininkų mokslinių siekių realizavimo Vakarų Europos universitetuose analize sieks išryškinti XIX-XXa. pr. konfesinės inteligentijos įtaką Lietuvos kultūrai ir mokslui (darbo rezultatas: disertacija). Dr. **I. Šenavičienės** tyrimai (“Tautinės dvasininkijos genezė XIXa. antrojoje pusėje: tautinės tendencijos Telšių (Žemaičių) diecezinėje seminarijoje 1845-1865m.”) skiriami tautinės savimonės analizei ugdymo procese ir jos socialinei sklaidai bei poveikio tautiniam sąjūdžiui vertinimui. Dr. **V. Jogėla** tirdamas temą “Katalikų dvasininkų elito ugdymas Rusijos imperijoje 1842-1867m.” išryškins LDK dvasinio elito tradicijų tęstinumo ir raidos problemas, skirtingą Rusijos valdžios ir Katalikų Bažnyčios vadovų požiūrį į Bažnyčios elito formavimą imperijoje, mokymo ir mokslo lygį (Vakarų Europos kontekste), taip pat universalizmo ir tautiškumo suderinamumo problemą elito savimonės formavimuisi (numatoma monografija). Dr. **V. Merkys** tirdamas temą “Motiejus Valančius - vyskupas ir lietuvis (1863-1875m.)” koncentruosis prie vysk. Valančiaus susidūrimų su Rusijos valdžia, rūpinantis Bažnyčios ir lietuvybės reikalais. Dr. **A. Prašmantaitė** analizuos temą “Kultūriniai XIXa. Lietuvos religinių bendruomenių veiklos aspektai”. Tyrimas apims vysk. Juozapo Arnulfo Giedraičio (1757-1838m.) veiklos analizę XIXa. pradžios Žemaičių vyskupijos istorijos kontekste, o taip pat Lietuvos evangelikų reformatų ir evangelikų liuteronų bendruomenių kultūrinės veiklos istoriją XIXa. Šie darbai padės išryškinti ekumeninio judėjimo ištakas Lietuvoje, atskleisti įvairių konfesijų inteligentijos sąsajas su lituanistiniu sąjūdžiu ir tautinio atgimimo judėjimu. XXa. Bažnyčios istoriją daugiausiai lėmė Lietuvos Respublikos valdžios, vėliau SSKP, požiūris į konfesijų socialinį, politinį, kultūrinį vaidmenį. Bažnyčios veiklos laisvės problemas tirs dr. **R. Laukaitytė** (tema “Valstybės ir Katalikų Bažnyčios santykiai Lietuvoje XXa.”).

Vyr. laborantė **J. Dabrukienė** atliks techninius darbus.

Tyrimo rezultatai numatomi publikuoti atskiromis monografijomis ir straipsniais.

10. Programoje dalyvaujantys darbuotojai:

|  |  |  |  |  |  |
| --- | --- | --- | --- | --- | --- |
| **Eil. nr.** | **Vardas, pavardė** | **Mokslo laipsnis** | **Pedagog. mokslo vardas** | **Darbovietė** | **Pareigos** |
| 1. | Jogėla Vytautas | dr. |  | LII | m.b. |
| 2. | Katilius Algimantas |  |  | LII, VU | LII rankraščių skyriaus vedėjas |
| 3.  | Laukaitytė Regina | dr. |  | LII | vyr.m.b. |
| 4.  | Merkys Vytautas | habil.dr. | prof. | LII | vyriaus.m.b., LII Mokslinės tarybos pirmininkas |
| 5.  | Prašmantaitė Aldona | dr |  | LII, VPU | vyr.m.b. |
| 6. | Šenavičienė Ieva | dr. |  | LII | vyr.m.b. |
| 7. | Dabrukienė Jolanta |  |  | LII | vyr. laborantė |

|  |  |
| --- | --- |
| Programos vadovas: | Regina Laukaitytė |

|  |  |
| --- | --- |
| Tvirtinu: | Lietuvos istorijos instituto tarybos pirmininkas |

Programos **LIETUVOS KONFESINĖ KULTŪRA XIX–XX A. (TARP UNIVERSALIZMO IR TAUTIŠKUMO), 1998–2002 M.**

a t a s k a i t a

Mokslo šaka: istorija.

Programos pavadinimas: Lietuvos konfesinė kultūra XIX–XX a. (tarp universalizmo ir tautiškumo).

Programos vadovas: vyr. mokslo darbuotoja, hum. dr. Regina Laukaitytė.

Programos terminas: 1998–2002 m.

1. **Tyrimų tikslas ir uždaviniai**

Tyrimų tikslas:

Analizuoti XIX–XX a. Lietuvos bažnytinių institucijų raidos problemas, išryškinti jų įtaką visuomenės modernėjimui bei sąsajas su Vakarų Europos kultūra: konfesinės inteligentijos pasirinkimo tarp universaliosios tarnystės ir integracijos į bundančios demokratinės visuomenės gyvenimą dilemą, tautinių aspiracijų motyvus, socialinio bei kultūrinio dvasininkijos užsiangažavimo, valstybės ir Bažnyčios santykių aspektus.

Uždaviniai:

tirti dvasinės inteligentijos ugdymo institucijų – Seinų ir Telšių (Žemaičių) diecezinių seminarijų bei Peterburgo dvasinės akademijos – istoriją bei vėlesnę jų auklėtinių veiklą, siekiant išanalizuoti universalizmo ir tautiškumo suderinamumo problemą elito savimonės formavimuisi, LDK dvasinio elito tradicijų tęstinumo ir raidos problemas;

tirti vyskupų Motiejaus Valančiaus ir Juozapo Arnulfo Giedraičio veiklą XIX a. politinių įvykių bei Bažnyčios socialinio, kultūrinio, tautinio užsiangažavimo kontekste;

tirti Lietuvos evangelikų reformatų ir evangelikų liuteronų bendruomenių kultūrinės veiklos istoriją XIX a., siekiant išryškinti ekumeninio judėjimo ištakas Lietuvoje, atskleisti įvairių konfesijų inteligentijos sąsajas su lituanistiniu sąjūdžiu ir tautinio atgimimo judėjimu;

tirti Lietuvos Respublikos ir sovietinės valdžios konfesinę politiką, politinius bei socialinius Bažnyčių raidos XX a. faktorius.

1. **Programos intelektualiniai resursai**

1998 m. programoje pradėjo dirbti 6 Lietuvos istorijos instituto darbuotojai: habil. dr. prof. Vytautas Merkys, dr. Aldona Prašmantaitė, dr. Ieva Šenavičienė, dr. R. Laukaitytė, dr. Vytautas Jogėla ir Algimantas Katilius. Per penkerius metus ne visi jie turėjo lygias darbo teises ir galimybes. Habil dr. V. Merkys nuo 2000 m. pabaigos programoje tiesiogiai nebedalyvauja, išėjo į pensiją, tačiau jo darbus, publikuotus LII leidiniuose, įtraukiame į ataskaitą; A. Katilius dirba negaudamas atlyginimo; R. Laukaitytė 1998 02–1999 06 buvo atostogose (tuomet programai vadovavo V. Jogėla). Šiuo metu programoje dalyvauja viena habil. daktarė, trys daktarai ir mokslinį darbą dirbantis Instituto Rankraščių skyriaus vedėjas.

1. **Mokslinio darbo rezultatai**

Programa nebuvo orientuota į vienos tematikos, vieno kurio nors laikotarpio analizę. Pasirinktas labai platus XIX–XX a. Lietuvos konfesinės kultūros problemų tyrimo spektras, apėmęs ne tik katalikų, bet ir protestantų bei stačiatikių Bažnyčių raidą.

Programos dalyviai 1998–2002 m. publikavo 3 monografijas ir kolektyvinės monografijos skyrių, 2 monografijas įteikė spaudai.

Apgintas habilitacinis darbas (A. Prašmantaitės), bebaigiama daktaro disertacija (A. Katiliaus).

Moksliniuose leidiniuose publikuoti 46 straipsniai (iš jų 8 užsienyje), dar 6 įteikti spaudai. Publikuotos 5 mokslinės recenzijos.

Konferencijose perskaityta 16 pranešimų (iš jų 2 užsienyje, 9 – tarptautinėse).

Programos rėmuose Istorijos institute surengtos dvi tarptautinės mokslinės konferencijos („Vyskupas Motiejus Valančius ir jo laikmetis“, 2001 m. gegužės 24–25 d., „Vyskupas Antanas Baranauskas: asmenybė ir aplinka“, 2002 m. lapkričio 21–22 d., 19 pranešimų).

Svarbiausiu programos dalyvių indėliu į lietuvių istoriografiją laikyčiau 5 monografijas, kurių 3 išspausdintos, 2 įteiktos.

1. **Pedagoginis darbas**

Programos dalyviai buvo 2 doktorantūros komitetų nariai; A. Prašmantaitė dėsto XIX a. istorijos kursą Vilniaus pedagoginio universiteto Istorijos fakultete.

1. **Programos perspektyvos**

Programa buvo planuojama kaip pirmasis tyrimų etapas; remiantis atliktais darbais, ketinta juos tęsti. Bažnyčios istorija – katalikų ir kitų Bažnyčių – yra perspektyvi tyrimų sritis. Postsovietiniu laikotarpiu ja ypač domisi visuomenė ir kitų šalių mokslininkai, pačios Bažnyčios. Programos dalyviai yra žinomi istorikai, geri savo srities specialistai, tad tikslinga pradėtus darbus tęsti ir plėsti.

***Priedas*: Programos dalyvių mokslo darbai (pagal programą)**

**Išspausdintos monografijos:**

1. Merkys V., *Motiejus Valančius: tarp katalikiškojo universalizmo ir tautiškumo*, ISBN 5–417–00812–5, Vilnius: Mintis, 1999, 816 p.
2. Prašmantaitė A., *Žemaičių vyskupas Juozapas Arnulfas Giedraitis*, ISBN 9986–23–076–4, Vilnius: Diemedžio leidykla, 2000, 352 p. (15,5 a. l.)
3. Šenavičienė I., *Žemaičių lituanistai Vilniaus vyriausiojoje seminarijoje. Motiejus Valančius,* ISBN 9986–03–349–7, Vilnius: Lietuvos Respublikos Švietimo ir mokslo ministerijos leidybos centras, 1998, 256 p. (17 a. l.).

**Išspausdintos disertacijų santraukos, kolektyvinių monografijų skyriai:**

1. Prašmantaitė A., Die Evangelischen Kirchen in Litauen 1795–1918, *Die reformischen Kirchen Litauens*, ISBN 3–87513–116–9. Martin-Luther–Verlag Erlangen, 1998, p. 137–172 (2,3 a.l.)
2. Prašmantaitė A., *Žemaičių vyskupas Juozapas Arnulfas Giedraitis. Habilitacijai teikiamos monografijos santrauka*, Vilnius, 2002, 39 p. (2,2 a.l.);
3. Prašmantaitė A., *Bishop of Samogitia Juozapas Arnulfas Giedraitis. Summary of monograph presented for habilitation*, Vilnius, 2002, 39 o. (2, 2 a. l.).

**Įteiktos monografjos:**

1. Laukaitytė R., *Stačiatikių Bažnyčia Lietuvoje XX a.*, 15 a.l., apsvarstyta XX a. istorijos skyriaus posėdyje, rekomenduota spaudai.
2. Šenavičienė I., *Žemaičių vyskupija XIX a. 5–7 dešimtmečiais: dvasininkija ir lietuvybė*, apie 22 a. l., apsvarstyta XIX a. istorijos skyriaus posėdyje ir rekomenduota spaudai.

**Šaltinių publikavimas:**

*Kauno dekanato vizitacija 1782 m.* Parengė V. Jogėla. Vilnius: LKMA, 2001, 950 p. (pagal LKMA ir Lietuvos istorijos instituto pasirašytą sutartį).

*Motiejus Valančius, Ganytojiški laiškai*. Parengė V. Merkys, Birutė Vanagienė. Vilnius: Žara, 2000, 214 p.

Prašmantaitė A., Atsiminimų fragmentas apie žemaičių vyskupą Juozapą Arnulfą Giedraitį, *Lietuvos istorijos metraštis. 1999*, ISSN 0202-3342; ISBN 9986-780-33-0. Vilnius, 2000, p. 196–206 (1 a. l.).

**Moksliniuose žurnaluose publikuoti straipsniai:**

a) **Lietuvoje, leidiniuose, įrašytuose į Mokslo ir studijų departamento patvirtintą sąrašą:**

1. Jogėla V., Motiejus Valančius pagal Vincentą Juzumą, *Lietuvių katalikų mokslo akademijos metraštis,* ISSN 1392–0502, 2001, Vilnius, t. 20, p. 83–90 (0,9 al. l)
2. Katilius A., Į Vakarų Europos katalikų universitetus ne studijuoti, bet gydytis?, *Lietuvių katalikų mokslo akademijos metraštis,* ISSN 1392–0502, Vilnius, 2000, p. 143–228 (apie 4 a.l.)
3. Katilius A., Kunigų ugdymo (edukacijos) pertvarkymas Lenkijos Karalystėje po 1863 m. sukilimo, *Lietuvių katalikų mokslo akademijos metraštis,* ISSN 1392–0502, t. 20, Vilnius, 2002, p. 155–196 (apie 2 a.l.)
4. Katilius A., Lietuvių kolegija Romoje. Kada kilo idėja, *Lietuvių katalikų mokslo akademijos metraštis,* ISSN 1392–0502,1998, Vilnius, t. 13, p. 341–343 (apie 0,4 a.l.)
5. Katilius A., Sumanymai įsteigti Romoje kolegiją Rusijos imperijos katalikų dvasininkams XIX a. pabaigoje – XX a. pradžioje, *Lietuvos istorijos metraštis. 2002 metai,* ISSN 0202–3342, Vilnius, 2002, p. 180–196(apie 1,2 a.l.)
6. Laukaitytė R., Attempts to Sovietize the Catholic Church in Lithuania, 1944–49, *Lithuanian Historical Studies*, ISSN 1392–2343, ISBN 9986–780–23–3, Vilnius, 1998, vol. 3, p.110–135 (1,5 a.l.)
7. Laukaitytė R., Lietuvos Stačiatikių Bažnyčia 1918–1940 m.: kova dėl cerkvių, *Lituanistica*, ISSN 0235–716X, Vilnius, 2001, nr. 2, p.15–53 (2 a.l.)
8. Laukaitytė R., Lietuvos šventųjų vietų likvidavimo kampanija, *Naujasis židinys*, ISSN 1392–6845, Vilnius, 1999, nr. 12, p. 545–549 (0,4 a.l.)
9. Laukaitytė R., Mėginimai sovietizuoti Lietuvos Bažnyčią 1944–1949 m., *Lietuvos istorijos metraštis. 1997 metai*, ISSN 0202–3342, Vilnius, 1998, p. 178–198 (1,5 a.l.)
10. Laukaitytė R., Stačiatikių Bažnyčia Lietuvoje 1944–1990 m.: persekiojimas ar protegavimas, *Lietuvių katalikų mokslo akademijos metraštis*, ISSN 1393–0502, Vilnius, 2001, t. XIX, p. 195–212 (1,2 aut. l.)
11. Laukaitytė R., Stačiatikių vienuolynai Lietuvoje 1944–1990 m., *Istorija*, ISSN 1392–0456, Vilnius, 2002, p. 54–63, 1,19 a.l.)
12. Merkys V., Bishop Motiejus Valančius, Catholic Universalism and Nationalism, *Lithuanian Historical Studies*, ISSN 1392–2343, ISBN 9986–780–23–3, Vilnius, 2001, vol. 6, p. 69-88
13. Merkys V., Rusų kalba Vilniaus vyskupijos bažnyčiose 1866-1883, *Lituanistica*, ISSN 0235–716X, 2002, nr. 3, p. 33-63
14. Merkys V., Vincas Kudirka Varšuvos universitete, *Lietuvos istorijos metraštis.1999 metai*, ISSN 0202–3342, Vilnius, 2000, p. 138-150
15. Merkys V., Vincas Kudirka,s Concept of Lithuania, *Lithuanian Historical Studies*, ISSN 1392–2343, ISBN 9986–780–23–3, Vilnius, 2000, vol. 5, p. 85-98.
16. Prašmantaitė A., Dėl 1832 m. katalikų katekizmo apie pagarbą carui lenkų kalba autorystės ir jo vertėjo į lietuvių kalbą, *Lituanistica*, ISSN 0235–716X. 2001, Nr. 1, p. 27–38 (1 a. l.).
17. Prašmantaitė A., Žemaičių vyskupijos liturginiai kalendoriai–žinynai, *Lietuvos istorijos metraštis. 2000*, ISSN 0202–3342, ISBN 9986–780–41–1, Vilnius, 2001, p. 164–179 (1 a.l.).
18. Šenavičienė I., Nežinomas Motiejaus Valančiaus ganytojiškas laiškas, *Istorija,* ISSN 1392–0456, Vilnius: Vilniaus pedagoginis universitetas,2001, t. 48, p. 39–40 (0,27 a.l.).
19. Šenavičienė I., Iš Prano Virako palikimo: žiupsnelis atsiminimų apie Motiejų Valančių, *Istorija.* ISSN 1392–0456. Vilnius: Vilniaus pedagoginis universitetas,1998, t. 37, p. 57–62 (0,75 a.l.).
20. Šenavičienė I., Juozapo Želvio laiškai Jonui Krizostomui Gintilai ir Motiejui Valančiui, *Istorija,* ISSN 1392–0456, Vilnius: Vilniaus pedagoginis universitetas,2001,t. 47, p. 48–60 (1,51 a.l.).
21. Šenavičienė I., Katalikų bažnyčios 1865 m. religinė kova ir jos reikšmė lietuvių tautiniam atgimimui, *Istorija,* ISSN 1392–0456, Vilnius: Vilniaus pedagoginis universitetas,2000, t. 44, p. 22–34 (1,92 a.l.).
22. Šenavičienė I., Lietuviškos homiletikos klausimas Žemaičių vyskupijos seminarijoje 1845–1865 m., *Lituanistica,* ISSN 0235–716X,Vilnius: Academia, 2001, Nr. 1(45), p. 39–52 (1,15 a. l.).
23. Šenavičienė I., Mažosios Varnių seminarijos idėjos ištakos, *Lietuvių katalikų mokslo akademijos metraštis,* ISSN 1392–0502, Vilnius: LKMA, 2002, t. 20,p. 73–81 (0,55 a. l.).
24. Šenavičienė I., Motiejaus Valančiaus taisymai Simono Daukanto *Maldos katalikų* rankraštyje, *Archivum Lithuanicum,* ISSN 1392–737X, Vilnius: Petro ofsetas, 2000, t. 2, p. 125–138 (0,96 a.l.).
25. Šenavičienė I., Naujas Lauryno Ivinskio biografijos faktas, *Lituanistica,* ISSN 0235–716X,Vilnius: Academia, 1999, Nr. 3(39), p. 113–119 (0,46 a.l.).
26. Šenavičienė I., Tautos budimas ir blaivybės sąjūdis, *Istorija,* ISSN 1392–0456, Vilnius: Vilniaus pedagoginis universitetas,1999, t. 40, p. 3–11 (1,35 a. l.).
27. Šenavičienė I., Varnių kultūros centras: dėmesys bažnyčios istorijos dokumentams 1845–1865 m., *Istorija,* ISSN 1392–0456, Vilnius: Vilniaus pedagoginis universitetas,2001, t. 48, p. 35–38 (0,57 a.l.).
28. Šenavičienė I., Žemaičių diecezinės seminarijos klierikų kontingentas 1845–1865 m., *Lietuvių katalikų mokslo akademijos metraštis*,ISSN 1392–0502, Vilnius: LKMA, 1999, t. 15, p. 39–127 (7,83 a.l.).
29. Šenavičienė I., Žemaičių vyskupijos seminarijos bibliotekos gausinimas 1845–1865 m., *Lietuvių katalikų mokslo akademijos metraštis,* ISSN 1392–0502, Vilnius: LKMA, 2001, t. 18,p. 97–127 (2,27 a. l.).

**b) kituose mokslo leidiniuose:**

1. Katilius A., Seinų seminarijos klierikai, įšventinti Motiejaus Valančiaus, *Žemaičių praeitis,* ISBN 9986–571–38–3.Vilnius: Vilniaus dailės akademijos leidykla, t. 8, 1998, p. 77–87 (apie 0,8 a.l.).
2. Laukaitytė R., Teologijos–filosofijos mokslai, *Vytauto Didžiojo universitetas. Mokslas ir visuomenė 1922–2002,* Kaunas, 2002, p. 149–159 (0,76 a.l.).
3. Prašmantaitė A., "Žemaičių vyskupystė" vyskupijos istorijos devyniolikto amžiaus tyrinėjimų kontekste, *M. Valančiaus "Žemaičių vyskupystei" – 150*. Mokslinės konferencijos medžiaga, ISBN 9986–505–85–2. Klaipėda, 1999, p. 13–18 (0,5 a. l.).
4. Prašmantaitė A., Benediktas Smigelskis ir Žemaičių vyskupijos istorija, *Praeities baruose*, ISBN 9986–34–039–X. Vilnius, 1999, p. 159–170 (0,9 a.l).
5. Prašmantaitė A., Iš Papilio evangelikų reformatų parapijos mokyklos istorijos, *Papilio mokyklai -- 400 metų*, straipsnių rink., Biržai, 2002, p. 68–80 (1 a. l.).
6. Prašmantaitė A., Telšių apskrities parapinės mokyklos XIX a. pirmaisiais dešimtmečiais, Ž*emaičių praeitis*, ISBN 9986–571–38–3, Vilnius, 1998, t. 8, p. 49–55 (0,5 a.l.).
7. Šenavičienė I., Žemaičių vyskupijos seminarijos bibliotekos komplektavimo šaltiniai 1845−1865 m., *Praeities baruose*. ISBN 9986–34–039–X. Vilnius: Žara,1999, 145–158. (0,99 a. l.).
8. Šenavičienė I., Tautos budimo ženklai, *M. Valančiaus „Žemaičių vyskupystei“ – 150,* Mokslinės konferencijos medžiaga,ISBN 9986–505–85–2,Klaipėda: Klaipėdos universitetas, 1999 p. 53–61 (1,0 a.l.).
9. Šenavičienė I., Kunigo Juozo Čiuldos kūrybinis palikimas: „Kampamatis ir barometro skalė“, *Žemaičių praeitis,* ISBN 9986–571–38–3,Vilnius: Vilniaus dailės akademijos leidykla, t. 8, 1998, p. 329–364 (3 a. l.).

**c) užsienyje:**

1. Prašmantaitė A., Protestantyzm jako stymulator tworzenia tożsamości narodowej, *Przezwyciężenie barier w integrującej się Europie*, ISBN 83–7112–131–8, Poznań, 2000, s. 316 - 321 (0, 5 a. l.).
2. Prašmantaitė A., Duchowieństwo katolickie w litewskim ruchu narodowo – kulturalnym na Żmudzi w początkach XIX wieku, *Lituano–Slavica Posnaniensia. Studia Historica*, ISBN 83–232–0972–3, ISSN 0860–0066, Poznań, 2001, t. VIII, p. 7 – 14 (1,0 a.l.).
3. Prašmantaitė A., Mniejszość ewangelicko–augsburska na Suwalszczyznie w I połowie XIX wieku w świetle składek kościelnych, *Media i polityka*, ISBN 83–916144–0–9, Poznań–Września, 2001, t. I, p. 227–236 (0,9 a. l.)
4. Prašmantaitė A., Parafia ewangelicko–augsburska w Szakach w XIX wieku, *Europa Wschodu i Zachodu*, ISSN 1428–2730, ISBN 83–7112–085–0, ISBN 83–86808–41–1, ISBN 83–86134–37–2, Poznań, 1998, nr 2, p. 42–45 (0,7 a.l.).
5. Prašmantaitė A., Policy of Petersburg with Regard to Lithuanian Churches in the First Half of the 19th Century, *Churches - States - Nations in the Enlightenment and in the Nineteenth Century*, ISBN 83–85854–48–7, Lublin, 2000, p. 169 - 180 (1, 0 a.l.).
6. Prašmantaitė A., *Żmudzki biskup Józef Arnulf Giedroyć 1757-1838 i jego diecezja*, ISBN: 83-86650-19-2. Instytut Historii Uniwersytet im. Adama Mickiewicza, Poznań, 2001, 26 p. (1,5 a.l.)
7. Šenavičienė I., Nauji duomenys dėl Motiejaus Valančiaus taisymų Simono Daukanto *Maldos katalikų* rankraštyje datos, *Archivum Lithuanicum*.ISSN 1392–737X, ISBN 3–447–09270–X, Wiesbaden: Harrassowitz Verlag, 2002, t. 4, p. 263–264 (0,06 a. l.).
8. Šenavičienė I., Национальная концепция движения трезвости в Литве, *Дрогобицький краєзнавчий збiрник*, ISBN 966–7444–57–0, Дрогобич: ВИМIР, 2000, випуск IV, с. 160–176 (1,15 a. l.).

**Įteikti darbai:**

1. Jogėla V., Antanas Baranauskas Peterburgo dvasinėje akademijoje 1858–1862 m. (1 a.l., 2002 m. įteikta *Lietuvių katalikų mokslo akademijos metraščiui*)
2. Katilius A., Seinų kunigų seminarijos klierikų kontingentas: socialinė ir geografinė kilmė ((1 a.l., 2002 m. įteikta *Lietuvių katalikų mokslo akademijos metraščiui*)
3. Laukaitytė R., Stačiatikių integracija į Lietuvos gyvenimą 1918–1940 m. (0,8 aut.l., 2001 m. įteikta tarptautinės konferencijos „Migracija ir kultūra“ organizatorei habil.dr. Reginai Merkienei)
4. Laukaitytė R., Stačiatikių Bažnyčia „nacių tarnyboje“: metropolito Sergijaus drama,(0,9 a.l., 2002 m. įteikta *Lietuvos istorijos metraščiui*)
5. Laukaitytė R., Stačiatikių Bažnyčia Lietuvoje sovietiniu laikotarpiu, (1,5 a.l., 2002 m. įteikta *Lithuanian historical studies*)
6. Laukaitytė R., По вопросу об автокефалии Православной Церкви в Литве в 1918–1940 гг. (0,6 aut. l., 2001 m. išsiųsta Rusijos istorijos instituto Religijos ir Bažnyčios istorijos skyriaus periodiniam leidiniui *„Ежегодник Центра истории религии и церкви ИРИ РАН“)*

**Mokslinės recenzijos:**

1. Jogėla V. Aldona Prašmantaitė, Žemaičių vyskupas Juozapas Arnulfas Giedraitis, *Lietuvių katalikų mokslo akademijos metraštis,* ISSN 1392–0502, Vilnius: LKMA, 2001, t. 19,p. 641–644.
2. Laukaitytė R. Katalikų Bažnyčios sunaikinimo SSRS istorija – monografijos R. Dzwonkowski, Kościółkatolicki w ZSSR 1917–1939. Zarys historii (Lublin: Towarzystwo Naukowe Katolickiego Uniwersytetu Lubelskiego, 1997), *Naujasis židinys*, ISSN 1392–6845, 1999, nr. 3, p. 158–160 (0,4 a. l.)
3. Laukaitytė R. Krikščionybė Lietuvoje (Čikaga, Lietuvos krikščionybės jubiliejaus komitetas, 1997. Red. Vytautas V. Vardys. 572 p.)  *Lietuvos istorijos metraštis*, ISSN 0202–3342, V., 2000, p. 261–265 (0,4 a.l.)
4. Merkys V., Aldona Prašmantaitė, Žemaičių vyskupas Juozapas Arnulfas Giedraitis, *Lituanistica,* ISSN 0235-716X, 2001, nr. 2, p. 128-133.
5. Prašmantaitė A., *Inwentarz materiałów do dziejów Kościoła Katolickiego w Archiwum Wileńskiego gubernatora wojennego*, opracował M. Radwan, Lublin, 1997, *Lietuvos istorijos metraštis. 1997metai*, ISSN 0202–3342, Vilnius, 1998, p. 391-395.
6. Prašmantaitė A., Archyvinių dokumentų indeksai Lietuvos katalikų Bažnyčios XIX a. istorijos tyrimams, *Lietuvos istorijos metraštis. 1998 metai*, ISSN 0202–3342, Vilnius, 1999, p. 297-300.
7. Prašmantaitė A., Vytautas Merkys, Motiejus Valančius. Tarp katalikiškojo universalizmo ir tautiškumo, Vilnius, 1999, *Lietuvių katalikų mokslų akademijos metraštis*, ISSN 1392–0502, Vilnius: LKMA, 2000, t. XVII, p. 531-537.
8. Prašmantaitė A., Katalikų Bažnyčios archyvinių dokumentų, esančių valstybiniuose archyvuose, rodyklės, *Lietuvių katalikų mokslo akademijos metraštis*, ISSN 1392–0502, Vilnius: LKMA, 2001, t. XIX, p. 645-650.
9. Šenavičienė I. Motiejus Valančius. Ganytojiški laiškai (Vilnius: Žara, 2000, 216 p.), *Lietuvių katalikų mokslo akademijos metraštis*,ISSN 1392–0502, Vilnius: LKMA, 2001, t. 18, p. 603–611 (0,67 a. l.).

**Konferencijose skaityti pranešimai:**

1. Katilius A. Lietuvių studentų katalikų organizacijos Vakarų Europos universitetuose XIX a. pab.-XX a. pr.: struktūra ir aspiracijos – Lietuvių katalikų mokslo akademijos XVIII suvažiavime Klaipėdoje 2000 m. birželio 30 d.
2. Katilius A., Lituanistikos instituto atnaujinimas Čikagoje – konferencijoje „Lituanistika: tradicijos, dabartis, perspektyvos, Vilnius, 1999 m. kovo 9 d.
3. Laukaitytė R., Lietuvos Stačiatikių Bažnyčia 1944–1990 m.: persekiojimas ar protegavimas – Lietuvių katalikų mokslo akademijos XVIII suvažiavime Klaipėdoje 2000 m. birželio 30 d.
4. Laukaitytė R., Stačiatikių atkirtis katalikų prozelitizmui (1918–1940) – konferencijoje „Bažnyčios ir visuomenė Lietuvoje“, surengtoje VD universiteto Katalikų teologijos fakulteto ir Humanitarinių mokslų fakulteto Istorijos katedros, 2002 m. gruodžio 2–3 d.
5. Laukaitytė R., Vilniaus Kalvarijų likimas sovietiniais metais – konferencijoje „Vilniaus Kalvarijų praeitis, dabartis, rytdiena“, kurią surengė Botanikos institutas, Šv.Kryžiaus Atradimo bažnyčia ir Pavilnių ir Verkių regioninių parkų direkcija, 2002 m. gegužės 16 d.

**Tarptautinėse:**

1. Jogėla V., Antanas Baranauskas Peterburgo dvasinėje akademijoje – 2002 m. lapkričio 21–22 d. Lietuvos istorijos institute vykusioje tarptautinėje konferencijoje "Vyskupas Antanas Baranauskas: asmenybė ir aplinka".
2. Jogėla V., Žemaičių vyskupijos aprašymo autoriaus Vincento Juzumo požiūris į Motiejų Valančių – Lietuvos istorijos instituto ir Lietuvių katalikų mokslo akademijos konferencija „Vyskupas Motiejus Valančius ir jo epocha“, Vilnius, 2001 m. gegužės 24–25 d.
3. Katilius A., Kunigų edukacijos pertvarkymas Lenkijos karalystėje po 1863 m. sukilimo – Lietuvos istorijos instituto ir Lietuvių katalikų mokslo akademijos konferencija „Vyskupas Motiejus Valančius ir jo epocha“, Vilnius, 2001 m. gegužės 24–25 d.
4. Katilius A., Seinų kunigų seminarijos klierikų kontingentas: socialinė ir geografinė kilmė – tarptautinėje konferencijoje Lietuvos istorijos institute „Migracija ir kultūra“, 2001 m. gruodžio 17 d.
5. Katilius A., Vyskupas Antanas Baranauskas ir kunigų seminarijos problemos: rusiškų disciplinų dėstymas – 2002 m. lapkričio 21–22 d. Lietuvos istorijos institute vykusioje tarptautinėje konferencijoje "Vyskupas Antanas Baranauskas: asmenybė ir aplinka".
6. Laukaitytė R., Stačiatikių integracija į Lietuvos gyvenimą 1918–1940 m. – tarptautinėje konferencijoje Lietuvos istorijos institute „Migracija ir kultūra“, 2001 m. gruodžio 17 d.
7. Prašmantaitė A., Šventasis Raštas XIX a. Lietuvos katalikiškos kultūros kontekste: vertimai ir vertėjai – 2002 m. lapkričio 21–22 d. Lietuvos istorijos institute vykusioje tarptautinėje konferencijoje "Vyskupas Antanas Baranauskas: asmenybė ir aplinka".
8. Šenavičienė I., Mažosios Varnių seminarijos idėjos ištakos – Lietuvos istorijos instituto ir Lietuvių katalikų mokslo akademijos konferencija „Vyskupas Motiejus Valančius ir jo epocha“, Vilnius, 2001 m. gegužės 24–25 d.
9. Šenavičienė I., The Lithuanian society and natural sciences in the first half of the nineteenth century – XIX Baltijos valstybių mokslo istorijos konferencija, Vilnius–Kaunas, 1999 m. sausio 15–17 d.

**Užsienyje:**

1. Prašmantaitė A., Kwestia małej ojczyzny w świetle "Zapisków domowych" bp Macieja Wołonczewskiego" ("Tėviškės problematika vyskupo Motiejaus Valančiaus "Namų užrašuose") – 2002 m. rugsėjo 24–26 d. Liubline vykusiame tarptautiniame kongrese "Kultūrų dialogas".
2. Prašmantaitė A., Protestantyzm jako stymulator tworzenia tożsamości narodowej – Adomo Mickevičiaus vardo universiteto Poznanėje ir Humaniora fondo 2000 m. birželio 1 - 3 d. organizuota konferencija Slubicuose (Słubice, Lenkija) tema "Barjerų įveikimas besiintegruojančioje Europoje".

**Mokslinių tyrimų sklaida visuomenėje:**

1. Katilius A.: apie 10 populiarių straipsnių, tarp jų – Lenkijos lietuvių „Aušroje“.
2. Laukaitytė R.: du populiarūs straipsniai *Vorutoje*, dvi radijo laidos (2002 07 11 d. apie Kauno stačiatikių katedrą, 11 03 d. apie Lietuvos stačiatikių vyskupiją tarpukariu).
3. Prašmantaitė A.: populiarus straipsnis *Dienovidinyje*, dalyvauta Varnių vidurinės mokyklos rengtuose vyskupo Motiejaus Valančiaus skaitymuose (pranešimas "Vyskupo Motiejaus Valančiaus ganytojiški laiškai", 2001 vasario mėn.), Lietuvių katalikų mokslų akademijos seminare (pranešimas "Žemaičių vyskupas Juozapas Arnulfas Giedraitis - Naujojo Testamento vertėjas" 2001 gegužės mėn.), Lietuvos dailės muziejaus ir Vilniaus dailės akademijos surengtame pokalbyje "Kunigaikščiai Giedraičiai. Kultūriniai fenomenai" 2001 gegužės mėn., Molėtų kultūros skyriaus surengtoje konferencijoje "Videniškiai - kunigaikščių Giedraičių tėvonija" (pranešimas "1816 m. lietuviško Naujojo Testamento parengimo istorijos bruožai", 2001 rugsėjo mėn.), Vilniaus medicinos draugijos seminare (pranešimas "Vilniaus universitetas Jozefo Franko laikais", 2001 gruodžio mėn.), Vilniaus medicinos draugijos rengtame seminare (paskaita "Medicinos žinių populiarinimas XIX a. pr. Lietuvoje"2002 gruodis).
4. Šenavičienė I.: dvi Lietuvos radijo laidos „Pėdos“, skirtos lietuvių inteligentijos ugdymui Vilniaus vyriausiojoje seminarijoje (1998) ir Motiejaus Valančiaus 200 m. gimimo sukakčiai (2001 03).

2002 12 10

Dr. Regina Laukaitytė